Diari Oficial de la Generalitat Valenciana


Sumari del DOGV 5307, del 20-07-2006 (2006/8628)

RESOLUCIÓ de 5 de juliol de 2006, del director general de Planificació i Ordenació Territorial, per la qual es concedeixen subvencions, amb càrrec a la convocatòria 2006, per a realitzar determinades actuacions al Parc Natural de la Marjal de Pego-Oliva.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5307

Data del DOGV
:   20-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8628


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 5 de juliol de 2006, del director general de Planificació i Ordenació Territorial, per la qual es concedeixen subvencions, amb càrrec a la convocatòria 2006, per a realitzar determinades actuacions al Parc Natural de la Marjal de Pego-Oliva. [2006/8628]  
Vista l'Ordre de 17 de novembre de 2005, de la Conselleria de Territori i Habitatge, per la qual es convoquen i s'aproven les bases reguladores de les ajudes gestionades per la Direcció General de Planificació i Ordenació Territorial per a l'exercici (DOGV núm. 5.145 del 19.11.2005), siguent l'import a concedir l'any 2006 de 119.230'00 €, d'acord a l'ordre de 21 de març de 2006 de la Conselleria de Territori i Habitatge (DOGV NÚM 5.229 de 29.03.06).  
Vist que les sol·licituds presentades per a 2006 han estat examinades i avaluades per la comissió regulada en la base novena, de l'annex I de l'ordre de la convocatòria que ha proposat de concedir 34,00 €/fanecada aplicant, sobre aquesta quantitat fixa, un percentatge progressivament decreixent sobre cadascun dels següents trams de superfície:  
de 0,01 fins a 5,00 fanecades 100%  
de 5,01 fins a 20,00 fanecades 90%  
de 20,01 fins a 75,00 fanecades 80%  
de 75.01 fanecades endavant 70%  
Atés que s'hi han aplicat els criteris d'avaluació estipulats en el paràgraf segon de l'article 5, l'annex I de la convocatòria.  
Vista la proposta d'adjudicació que eleva la comissió tècnica i, d'acord amb el Punt primer, D),2.a) de la Resolució de 13/08/03, del conseller de Territori i Habitatge, sobre delegació de l'exercici de competències en determinats òrgans de la Conselleria (DOGV 22.08.2003), resolc  
Article primer  
Concedir als beneficiaris que es relacionen en l'annex I les ajudes que s'esmenten,   
Article segon  
Desestimar les sol·licituds que es relacionen en l'annex II, pels motius ressenyats.  
Disposicions Finals  
Primera  
Aquesta resolució vigirà des de l'endemà de la publicació en el Diari Oficial de la Generalitat.  
Segona  
Contra la present resolució, que posa fi a la via administrativa, es podrà interposar un recurs contencioso administratiu en el termini de dos mesos, comptadors des de l'endemà al de la seua publicació, davant de la Sala del Contencioso administratiu del Tribunal Superior de Justícia de la Comunitat Valenciana. Tot d'acord amb els articles 10 i concordants de la Llei 29/98, del 13 de juliol, reguladora de la Jurisdicció Contencioso administrativa.  
València, 5 de juliol de 2006. . director general de Planificació i Ordenació Territorial: Pedro Grimalt Ivars